Jørpeland I kraftverk

Jørpeland I kraftverk var et vannkraftverk i Strand kommune i Rogaland.

A/S Ryfylke Kraftanlæg ble etablert i 1909 for å forsyne det planlagte Jørpeland stålverk med strøm. 

Det første kraftverket i Jørpelandsåna ble anlagt med 75 meter fallhøyde fra inntaksdam til Vågen. Det ble tatt i bruk i 1911.

Det ble installert en francisturbin på 1,1 MW.

Kraftverket ble nedlagt i 1988. I 2003 ble det vurdert å bygge nytt i Vågen, men i stedet ble Dalen 1 kraftverk bygd i 2010 lenger oppe i elven.

Jørpeland I er godt vedlikeholdt, med rørgate, turbin og tavle intakt. Bygget har vært brukt til kontor, resturant, og brukes av Lysefjorden Sjokolade.

Kilder
 Strand Historielag
 Stavanger Aftenblad: Vil bygge nytt kraftverk på Jørpeland
 Strandbuen: Sonja opnar ny restaurant i eit 108 år gammalt bygg
 Strandbuen: June (41) har kjøpt kraftstasjonen i Vågen

Småkraftverk i Rogaland
Kraftverk i Strand
Kraftverk etablert i 1911
Tidligere kraftverk i Rogaland